S-266/2020

Dómur

Mál þetta var þingfest 30. janúar 2020 og dómtekið sama dag. Málið höfðaði Lögreglustjórinn á Suðurnesjum með ákæru 28. janúar 2020 á hendur ákærða, F-x-x P-x-x A-x-x S-x-x, portúgölskum ríkisborgara, fæddum [...], fyrir fíkniefnalagabrot, með því að hafa laugardaginn 30. nóvember 2019 staðið að innflutningi á 488,38 grömmum af kókaíni (að styrkleika 4748%, sem samsvarar 5354% af kókaínklóríði), ætluðu til söludreifingar hér á landi í ágóðaskyni, en fíkniefnin flutti ákærði til landsins sem farþegi með flugi D86240 frá Madrid á Spáni, falin innvortis í samtals 49 hylkjum.

Er háttsemin í ákæru talin varða við 2. gr., sbr. 5. og 6. gr. laga nr. 65/1974 um ávana og fíkniefni, sbr. lög nr. 13/1985 og 68/2001 og 2. gr., sbr. 1. mgr. 14. gr. reglugerðar nr. 233/2001 um ávana og fíkniefni og önnur eftirlitsskyld efni, sbr. reglugerð nr. 848/2002 og auglýsingu nr. 232/2001 og þess krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á greindum 488,38 grömmum af kókaíni með vísan til 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. og 2. mgr. 14. gr. reglugerðar nr. 233/2001, sbr. reglugerð nr. 848/2002 og 789/2010.

Ákærði krefst vægustu refsingar er lög leyfa og að gæsluvarðhald sem hann hefur sætt frá 1. desember 2019 komi til frádráttar dæmdri refsingu.

Við þingfestingu málsins í dag játaði ákærði þá háttsemi sem honum er gefin að sök í ákæru. Var því farið með málið samkvæmt 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi ákærða höfðu tjáð sig stuttlega um lagaatriði máls og ákvörðun viðurlaga.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefin að sök í ákæru og þar þykir rétt heimfærð til refsiákvæða.

Ákærði hefur ekki áður gerst brotlegur við lög svo kunnugt sé. Af fyrirliggjandi gögnum verður ekki ráðið að hann hafi verið eigandi nefndra fíkniefna eða tekið þátt í skipulagningu á kaupum og innflutningi þeirra til Íslands með öðrum hætti en þeim að samþykkja að flytja efnin til landsins gegn greiðslu. Verður litið til þessara atriða við ákvörðun refsingar, sem og til játningar ákærða hjá lögreglu og fyrir dómi. Á hinn bóginn verður ekki framhjá því horft að ákærði flutti til landsins töluvert magn af kókaíni, sem ætlað var til söludreifingar hér á landi. Að öllu þessu virtu þykir refsing ákærða hæfilega ákveðin fangelsi í 10 mánuði. Til frádráttar dæmdri refsingu komi gæsluvarðhald ákærða frá 1. desember 2019 að fullri dagatölu, sbr. 76. gr. almennra hegningarlaga nr. 19/1940.

Með hliðsjón af greindri niðurstöðu er fallist á upptökukröfu ákæruvalds eins og hún er sett fram í ákæru. Þá verður ákærði dæmdur til greiðslu 524.482 króna sakarkostnaðar samkvæmt 1.3. tl. sakarkostnaðaryfirlits ákæruvalds. Að auki ber að dæma ákærða til að greiða 48.024 króna ferðakostnað verjanda síns, J-kk-ef A-kk-ef K-kk-ef, sem og þóknun hans vegna verjandastarfa við rannsókn og meðferð málsins. Með hliðsjón af umfangi máls og tímaskýrslu verjanda þykir sú þóknun hæfilega ákveðin 440.200 krónur, að meðtöldum virðisaukaskatti.

J-kk-nf J-kk-nf héraðsdómari kveður upp dóm þennan.

Dómsorð:

Ákærði, F-x-x P-x-x A-x-x S-x-x, sæti fangelsi í 10 mánuði, en til frádráttar refsingunni komi gæsluvarðhald ákærða frá 1. desember 2019.

Ákærði sæti upptöku á 488,38 grömmum af kókaíni.

Ákærði greiði allan sakarkostnað, þar með talinn 48.024 króna aksturskostnað verjanda síns, J-kk-ef A-kk-ef K-kk-ef lögmanns og 440.200 króna þóknun verjanda, að meðtöldum virðisaukaskatti.

J-kk-nf J-kk-nf

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefin að sök í ákæru og þar þykir rétt heimfærð til refsiákvæða.

Ákærði hefur ekki áður gerst brotlegur við lög svo kunnugt sé. Af fyrirliggjandi gögnum verður ekki ráðið að hann hafi verið eigandi nefndra fíkniefna eða tekið þátt í skipulagningu á kaupum og innflutningi þeirra til Íslands með öðrum hætti en þeim að samþykkja að flytja efnin til landsins gegn greiðslu. Verður litið til þessara atriða við ákvörðun refsingar, sem og til játningar ákærða hjá lögreglu og fyrir dómi. Á hinn bóginn verður ekki framhjá því horft að ákærði flutti til landsins töluvert magn af kókaíni, sem ætlað var til söludreifingar hér á landi. Að öllu þessu virtu þykir refsing ákærða hæfilega ákveðin fangelsi í 10 mánuði. Til frádráttar dæmdri refsingu komi gæsluvarðhald ákærða frá 1. desember 2019 að fullri dagatölu, sbr. 76. gr. almennra hegningarlaga nr. 19/1940.

Með hliðsjón af greindri niðurstöðu er fallist á upptökukröfu ákæruvalds eins og hún er sett fram í ákæru. Þá verður ákærði dæmdur til greiðslu 524.482 króna sakarkostnaðar samkvæmt 1.3. tl. sakarkostnaðaryfirlits ákæruvalds. Að auki ber að dæma ákærða til að greiða 48.024 króna ferðakostnað verjanda síns, J-kk-ef A-kk-ef K-kk-ef, sem og þóknun hans vegna verjandastarfa við rannsókn og meðferð málsins. Með hliðsjón af umfangi máls og tímaskýrslu verjanda þykir sú þóknun hæfilega ákveðin 440.200 krónur, að meðtöldum virðisaukaskatti.

J-kk-nf J-kk-nf héraðsdómari kveður upp dóm þennan.

Dómsorð:

Ákærði, F-x-x P-x-x A-x-x S-x-x, sæti fangelsi í 10 mánuði, en til frádráttar refsingunni komi gæsluvarðhald ákærða frá 1. desember 2019.

Ákærði sæti upptöku á 488,38 grömmum af kókaíni.

Ákærði greiði allan sakarkostnað, þar með talinn 48.024 króna aksturskostnað verjanda síns, J-kk-ef A-kk-ef K-kk-ef lögmanns og 440.200 króna þóknun verjanda, að meðtöldum virðisaukaskatti.

J-kk-nf J-kk-nf